CELEX: 52020DP0040
Language: lv
Date: 2020-03-10 00:00:00
Title: Eiropas Parlamenta lēmums par iebildumu neizteikšanu pret Komisijas 2020. gada 30. janvāra deleģēto regulu, ar kuru atkāpjas no Komisijas Deleģētās regulas (ES) 2016/1149, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz valsts atbalsta programmām vīna nozarē (C(2020)00423 – 2020/2543(DEA))

6.8.2021   
            
            
               LV
            
            
               Eiropas Savienības Oficiālais Vēstnesis
            
            
               C 316/13
            
         
      P9_TA(2020)0040
      Iebildumu neizteikšana pret deleģēto aktu: valsts atbalsta programmas vīna nozarē
      Eiropas Parlamenta lēmums par iebildumu neizteikšanu pret Komisijas 2020. gada 30. janvāra deleģēto regulu, ar kuru atkāpjas no Komisijas Deleģētās regulas (ES) 2016/1149, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz valsts atbalsta programmām vīna nozarē (C(2020)00423 – 2020/2543(DEA))
      (2021/C 316/03)
      
         Eiropas Parlaments,
      
                  —
               
               
                  ņemot vērā Komisijas deleģēto regulu (C(2020)00423),
               
            
                  —
               
               
                  ņemot vērā Lauksaimniecības un lauku attīstības komitejas 2020. gada 19. februāra vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 53. panta b) punktu, 53. panta h) punktu un 227. panta 5. punktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Lauksaimniecības un lauku attīstības komitejas ieteikumu lēmumam,
               
            
                  A.
               
               
                  tā kā jaunie 25 % ad valorem nodokļi, ko ASV piemēro kvalitatīva vīna nozarei, nopietni apdraud dārgos veicināšanas pasākumus, ko šī nozare veic, lai stiprinātu un konsolidētu tirgu ASV;
               
            
                  B.
               
               
                  tā kā pasaules vīna tirgū šo tarifu piemērošana radīs ievērojamus zaudējumus un ilgtermiņa traucējumu risku, jo augstākas vērtības vīni var tikt aizstāti ar citas izcelsmes produktiem;
               
            
                  C.
               
               
                  tā kā Parlaments 2019. gada 28. novembra rezolūcijā aicināja Komisiju ātri rīkoties, lai palīdzētu skartajām nozarēm, atzinīgi vērtē šā deleģētā akta noteikumus, bet pauž nožēlu, ka Komisija vēl nav aktivizējusi TKO pasākumus skartajām nozarēm;
               
            
                  D.
               
               
                  tā kā elastīgums veicināšanas programmu pārvaldībā, tostarp iespēja mainīt mērķa trešo valstu tirgus, sniedz nozarei iespēju reaģēt uz jaunajiem tirgus apstākļiem un pielāgoties tiem;
               
            
                  E.
               
               
                  tā kā atļauja pagarināt veicināšanas kampaņas ilgāk par pieciem gadiem atvieglos tirgu konsolidāciju un atbildīs vīna nozares ilgstošam pieprasījumam;
               
            
                  F.
               
               
                  tā kā šo elastīguma iespēju ātrai īstenošanai ir īpaši būtiska nozīme to efektivitātes un iedarbīguma nodrošināšanā, lai mazinātu spiedienu uz vīna nozari pēc ASV veiktajiem pretpasākumiem,
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 347, 20.12.2013., 671. lpp.